CELEX: C2007/020/24
Language: et
Date: 2007-01-27 00:00:00
Title: Kohtuasi T-345/06: 4. detsembril 2006 esitatud hagi — Complejo Agrícola versus komisjon

27.1.2007   
            
            
               ET
            
            
               Euroopa Liidu Teataja
            
            
               C 20/18
            
         4. detsembril 2006 esitatud hagi — Complejo Agrícola versus komisjon
   (Kohtuasi T-345/06)
   (2007/C 20/25)
   Kohtumenetluse keel: hispaania
   Pooled
   
      Hageja: Complejo Agrícola (Madrid) (esindajad: A. Menéndez Menéndez ja G. Yanguas Montero)
   
      Kostja: Euroopa Ühenduste Komisjon
   Hageja nõuded
   
               —
            
            
               tunnistada käesolev hagi vastuvõetavaks;
            
         
               —
            
            
               tunnistada taotletavad dokumentaalsed tõendid vastuvõetavateks ja neid hinnata;
            
         
               —
            
            
               tühistada osaliselt Euroopa Komisjoni 19. juuli 2006. aasta otsuse artikkel 1 koosmõjus sama otsuse I lisaga, osas milles sellega kuulutatakse Acebuchales ühenduse tähtsusega alaks, ning taastada täielikult Complejo Agricola õigused selle põllumajandusmaa üle, mis ei vasta ühenduse tähtsusega alaks määramise keskkonnaalastele tingimustele;
            
         
               —
            
            
               mõista Complejo Agricola kantud kulud välja komisjonilt.
            
         Väited ja peamised argumendid
   Hagiga vaidlustatakse komisjoni 19. juulil 2006. aasta otsus, millega võetakse vastavalt nõukogu direktiivile 92/43/EMÜ vastu Vahemere biogeograafilises piirkonnas asuvate ühenduse tähtsusega alade loetelu (1), osas milles sellega määratakse ühenduse tähtsusega alaks ES6120015 “Acebuchales de la Campiña sur de Cádiz”, kuna hageja on sellel ühenduse tähtsusega alal asuva põllumajandusmaa omanik.
   Oma hagi põhjenduseks väidab hageja, et:
   
               —
            
            
               Komisjon on ületanud oma pädevust, kuna ta on “Acebuchales de la Campiña sur de Cádiz” ühenduse tähtsusega alaks määramisel, mis puudutab hageja põllumajandusmaad, ebaõigesti kohaldanud direktiivi 92/43 I, II ja III lisas sätestatud kriteeriume. Lisaks on asjaolu, et komisjon on ebaõigesti kohaldanud direktiivi 92/43 III lisas sätestatud kriteeriume, tinginud selle, et ühenduse tähtsusega alaks on nimetatud suur osa hagejale kuuluvast maast, millel ei ole looduskaitselist väärtust, mistõttu on rikutud proportsionaalsuse ja seaduslikkuse põhimõtteid.
            
         
               —
            
            
               ühenduse tähtsusega alaks määramine on põhjendamatult ja ebaproportsionaalselt piiranud hageja omandiõigusest tulenevaid õigusi seoses põllumajandusmaa nende osadega, mis kuuluvad ühenduse tähtsusega ala “Acebuchales de la Campiña sur de Cádiz” koosseisu ning millel ei ole looduskaitselist väärtust;
            
         
               —
            
            
               hagejal ei olnud võimalik osaleda ala “Acebuchales de la Campiña sur de Cádiz” ühenduse tähtsusega alaks nimetamise menetluses, mistõttu on rikutud õigust olla ära kuulatud ja õiguskindluse põhimõtet.
            
         
      (1)  ELT L 259, 21.9.2006, lk 1.